Kongeparken

Historie

Kongeparken ble åpnet av Gabriel Ålgård 16.mai 1986 og var ment til å være en friluftspark med uteaktiviteter som fugletitting, BMX, rulleskøyting, spillehaller og golfbaner. Parken kostet 220 millioner kroner å ferdigstille. Besøkstallet det første året steg til over 200 000, men i juli 1986 gikk parken konkurs. SR-bank var den største kreditoren og drev parken videre. Per Edvardsen og Per Aarnes kjøpte parken gjennom Park Holding AS for 19 millioner i 1990. I november 1991 gikk driftsselskapet Kongeparken AS konkurs. Eierselskapet Park Holding, som Edvardsen senere drev alene, overtok driften. Parken gikk igjen konkurs og ble igjen overtatt av SR-Bank som drev parken frem til familien Lund kjøpte Kongeparken den 2. februar 1997. I tillegg til å drive Kongeparken driver familien også Lunds Tivoli, Norges eldste tivoli.

Om parken

Kongeparken er en av Norges fem store fornøyelsesparker og Rogalands største turistattraksjon. 
2014 åpnet kongeparken et nytt område i parken, kalt Gråtassland. Kongeparken har investert ca. 50 millioner kroner i Gråtassland i en 5 års periode.
I 2013 ble «Fossen» introdusert i parken, den største enkeltinvesteringen siden åpningen i 1986.
Kongeparken er en temapark mest rettet mot familier, og spesielt barn mellom 3 og 12 år. Gjestene kan blant annet kjøre en 1 000 meter lang bob-bane, lage sjokolade i Freias Magiske Sjokoladefabrikk og låne 3D-digitalkamera. Parken blir også brukt til ulike andre arrangement. Årlig arrangeres et av Norges største russetreff i parken, Landstreffet i Stavanger, med rundt 13 000 russ tilstede.(tall fra 2015) 
I 1999 ble SvalbardEkspressen, en 207 meter lang berg-og-dal-bane, åpnet. Den ble bygget av Vekoma og var, da den ble bygget, Norges eneste tematiserte berg-og-dal-bane.
I 2008 åpnet parken en ny berg-og-dal-bane. Den var konstruert av Reverchon, og er en såkalt Spinning Wild Mouse, hvor gondolene snurrer rundt sin egen akse. Banen har en maksfart på nesten 70 km/t, og på det meste utsettes gjestene for 2,5G under turen. Banen er bygget inn i et stort slott som skal være tematisert som Bamsekongens hjem.
I 2011 var Barnas Brannstasjon årets nyhet, denne opplevelsen ble kåret til beste nye attraksjon i verden under Thea-awards i Los Angeles. Her lærer barna om brannsikkerhet, får kjøre brannbil og prøve seg på å slukke brann.
I 2013 ble tømmerrenne-attraksjonen «Fossen» lansert med fall både forlengs og baklengs. Kongeparken passer for hele familien.
I 2014 flyttet Den lille traktoren Gråtass til Kongeparken, og området Gråtassland åpnet 7.juni 2014. Området gikk tidligere under navnet Barnas Gård, og det ble relativt kraftig ombygd og fikk tre nye aktiviteter, og landhandelen (en butikk) som selger Gråtass-produkter
I 2015 ble Gråtassland utbygget med en ny attraksjon, Turboknallerten, som er unik i verden ble bygget av Technical Park. Det ble i 2015 også bygget ny garderobe til de ansatte.

Priser

Årets Nyhet 2019, Stupet, er nominert til 4 priser på Brass Ring Awards. De ulike nominasjonene er Beste Sosiale Medierkampanje, Beste Digitale Markedskampanje, Beste Reklamefilm og Beste Radioreklame. 
Gråtassland ble i 2015 kåret til verdens beste nye fornøyelsespark-område av THEA-awards (fornøyelsesparkenes Oscar). Landhandelen i Gråtassland mottok i 2014 Brass Ring Awards for beste tematiserte park-butikk  Barnas Brannstasjon kåret til Verdens Beste nye attraksjon i THEA-awards (fornøyelsesparkenes Oscar) i 2012.
Kongeparken og Håkon Lund mottok Norrønaprisen i 2014
Utdelt Gjesdal Profilen i 2011 for å ha utviklet Rogalands største turistattraksjon
Kongeparken hadde i 2010 215 303 besøkende og var den mest besøkte turistattraksjon i Rogaland. Fikk i 2005 Rogalands Reiselivspris.